ไฟแนนเชียลไดเจสต์
TRUE01CF ถูกจับขัง
29 ต.ค. 2565

TRUE01CF ถูกจับขัง
สมาคมบริษัทหลักทรัพย์ประกาศให้นักลงทุนที่จะซื้อใบสำคัญแสดงสิทธิอนุพันธ์ในหุ้นของ บริษัท ทรู คอร์ปอเรชั่น ออกโดยบริษัทหลักทรัพย์ บัวหลวง รุ่น F ประเภทสิทธิในการซื้อ (TRUE01C) จะต้องวางเงินสดทั้งหมดก่อนสั่งซื้อมีผลตั้งแต่วันที่ 2 ก.ค.5 ก.ค. 2556
METRO เพิ่มทุนแจกวอร์แรนต์
คณะกรรมการบริษัท เมโทรสตาร์ พร็อพเพอร์ตี้ (METRO) มีมติอนุมัติให้บริษัทเพิ่มทุนจดทะเบียน 466.90 ล้านหุ้น เสนอขายผู้ถือหุ้นเดิมสัดส่วน 1 ต่อ 1 ในราคาหุ้นละ 2 บาท และออกใบสำคัญแสดงสิทธิซื้อหุ้น (วอร์แรนต์) 466.90 ล้านหน่วย จัดสรรให้กับผู้ถือหุ้นเดิมฟรีในสัดส่วน 1 ต่อ 1 ทั้งนี้วอร์แรนต์กำหนดเงื่อนไขแปลงสภาพเป็นหุ้นในราคา 1.20 บาท อายุ 3 ปี ใช้สิทธิได้ทุก 3 เดือน
ส่วนวัตถุประสงค์ในการระดมทุนครั้งนี้ เพื่อนำไปชำระหนี้เงินกู้จำนวน 856 ล้านบาท ใช้เป็นเงินทุนหมุนเวียนและขยายฐานทุน สำหรับรองรับการเติบโตในอนาคต นอกจากนี้ บริษัทจะเปลี่ยนชื่อเป็น บริษัท พริ้นซิเพิ้ล แคปิตอล ใช้ชื่อย่อว่า PRINC 
CPF ตั้ง 2 บริษัทในจีน
บริษัท เจริญโภคภัณฑ์อาหาร (CPF) จัดตั้งบริษัทย่อยใหม่จำนวน 2 บริษัทในประเทศจีน ประกอบธุรกิจผลิตและจำหน่ายอาหารสัตว์ และบริษัทให้บริการค้ำประกันสินเชื่อ คาดว่าจะจัดตั้งในไตรมาส 2 ของปีนี้ 
MBK ซื้อคืน 1.1 แสนหุ้น
บริษัท เอ็มบีเค (MBK) รายงานการซื้อหุ้นของบริษัทเมื่อวันที่ 28 มิ.ย. 2556 จำนวน 111,900 หุ้น ราคาหุ้นละ 157.50-160 บาท มูลค่า 17,845,200 บาท บริษัทซื้อหุ้นคืนแล้ว 13 ล้านหุ้น คิดเป็นเงินทั้งสิ้น 2,062.14 ล้านบาท
BGH ตั้ง 2 บริษัทย่อย 
ที่ประชุมคณะกรรมการบริษัท กรุงเทพดุสิตเวชการ (BGH) ได้อนุมัติให้จัดตั้งบริษัทย่อยแห่งใหม่ 2 บริษัท คือ บริษัท โรงพยาบาลกรุงเทพสุราษฎร์ เพื่อรองรับการก่อสร้างโรงพยาบาลขนาด 200 เตียง จ.สุราษฎร์ธานี ทุนจดทะเบียน 300 ล้านบาท โดยบริษัทเป็นผู้ถือหุ้น 100% รวมถึงอนุมัติจัดตั้งโรงพยาบาลที่เมืองหลวงพระบาง สาธารณรัฐประชาธิปไตยประชาชนลาว ทุนจดทะเบียนเทียบเท่า 10 ล้านบาท โดยถือหุ้นผ่าน BDMS Inter Pte. Ltd. ซึ่งเป็นบริษัทย่อยของบริษัทในประเทศสิงคโปร์